ΚΑΝΟΝΙΣΜΟΣ (ΕΚ) αριθ. 759/98 ΤΗΣ ΕΠΙΤΡΟΠΗΣ της 3ης Απριλίου 1998 για τροποποίηση του κανονισμού (ΕΚ) αριθ. 1445/95 περί λεπτομερειών εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως της αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 2634/97 (2), και ιδίως τα άρθρα 9 και 13,

Εκτιμώντας:

ότι το άρθρο 7 του κανονισμού (ΕΚ) αριθ. 1445/95 της Επιτροπής, της 26ης Ιουνίου 1995, για τις λεπτομέρειες εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος και για κατάργηση του κανονισμού (ΕΟΚ) αριθ. 2377/80 (3), όπως τροποποιήθηκε τελευταία από τον κανονισμό (ΕΚ) αριθ. 260/98 (4), προβλέπει ότι, από τις 2 Ιανουαρίου 1998, όλες οι εξαγωγές των προϊόντων υπόκεινται στην έκδοση πιστοποιητικού εξαγωγής 7

ότι το άρθρο 5 παράγραφος 1 του κανονισμού (ΕΟΚ) αριθ. 3719/88 της Επιτροπής, της 16ης Νοεμβρίου 1988, περί κοινών λεπτομερειών εφαρμογής των καθεστώτων των πιστοποιητικών εισαγωγής, εξαγωγής και προκαθορισμού για τα γεωργικά προϊόντα (5), όπως τροποποιήθηκε τελευταία από τον κανονισμό (ΕΚ) αριθ. 1404/97 (6), προβλέπει ότι δεν απαιτείται κανένα πιστοποιητικό εξαγωγής για τα προϊόντα για τα οποία δεν ζητείται καμία επιστροφή και συνεπώς για τις ποσότητες αυτές θα έπρεπε να εκδοθεί πιστοποιητικό για το οποίο η εγγύηση θα ήταν μικρότερη ή ίση από 5 Ecu 7

ότι για τον τομέα του βοείου κρέατος, η απαλλαγή αυτή των 5 Ecu αντιστοιχεί σε ένα κεφάλι ζώου ή σε 200 χιλιόγραμμα κρέατος 7 ότι το όριο αυτό είναι σαφώς κατώτερο από ορισμένα παραδοσιακά διαμεθοριακά εμπορικά ρεύματα 7 ότι πρέπει συνεπώς να υπάρξει παρέκκλιση από τον κανονισμό (ΕΟΚ) αριθ. 3719/88 καθορίζοντας την εγγύηση σε 60 Ecu 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 7 του κανονισμού (ΕΚ) αριθ. 1445/95 προστίθεται το ακόλουθο εδάφιο:

«Ωστόσο, κατά παρέκκλιση από το άρθρο 5 παράγραφος 1 τέταρτο εδάφιο του κανονισμού (ΕΟΚ) αριθ. 3719/88, δεν απαιτείται κανένα πιστοποιητικό εξαγωγής για τα προϊόντα που αναφέρονται στο άρθρο 8 παράγραφος 2 δεύτερο εδάφιο, για τα οποία η ποσότητα θα απαιτούσε την έκδοση πιστοποιητικού για το οποίο η εγγύηση είναι μικρότερη ή ίση από 60 Ecu. Εάν το πιστοποιητικό εκδίδεται κατά κεφαλή και εάν το ποσό των 60 Ecu δεν αντιστοιχεί σε ακέραιο αριθμό κεφαλιών, το ανώτατο όριο της εγγυήσεως θεωρείται ότι είναι αυτό για το οποίο ο αριθμός των κεφαλιών ισούται με τον αμέσως ανώτερο ακέραιο αριθμό.»

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 3 Απριλίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 148 της 28. 6. 1968, σ. 24.

(2) ΕΕ L 356 της 31. 12. 1997, σ. 13.

(3) ΕΕ L 143 της 27. 6. 1995, σ. 35.

(4) ΕΕ L 25 της 31. 1. 1998, σ. 42.

(5) ΕΕ L 331 της 2. 12. 1988, σ. 1.

(6) ΕΕ L 194 της 23. 7. 1997, σ. 5.